Materiál na rokovanie pre Mestské zastupiteľstvo v Žiline   

Návrh  na dlhodobý  prenájom nehnuteľnosti  Mesta  Žilina

Materiál obsahuje  : 

1.	Návrh na uznesenie  
2.	Dôvodová správa 
3.	Návrh zmluvy o nájme na dlhodobý prenájom nehnuteľnosti Mesta Žilina 

Predkladá  : 

Ing. Viliam Mikuláš 
prednosta Mestského úradu v Žiline 

Vypracoval : 

JUDr. Anna Vyšná 
odbor 
právny a majetkový 

V Žiline, dňa 31.01.2008 

Uznesenie Mestského zastupiteľstva v Žiline 

Uznesenie č.            /2008 

Mestské zastupiteľstvo v Žiline 

Schvaľuje : 

Návrh na dlhodobý prenájom  nehnuteľnosti Odovzdávacej stanice tepla (Výmenníkovej stanice tepla), nachádzajúcej sa v budove Mestského úradu v Žiline, v dome súpisné číslo 3350 
na Námestí obetí  komunizmu 1, postaveného na parcele č. 2120/001/0 v katastrálnom území Žilina, zapísanej  na LV č. 1100, na dobu 15 rokov od 01.04.2008 do 31.03.2023, za cenu 1,– Sk za rok.  

Dôvodová správa 

	Žilinská teplárenská, a. s.  ponúkla Mestu Žilina rekonštrukciu a obnovu jestvujúcej odovzdávacej stanice tepla (výmenníkovej stanice tepla) nachádzajúcej sa v budove Mestského úradu v Žiline.

	Za tým účelom požadujú od nás prenajať priestory výmenníkovej stanice (uzavrieť zmluvu o nájme nebytových priestorov) na obdobie 15 rokov v čase od 01.04.2008 do 31.03.2023. Cenu nájmu navrhujú 1,– Sk za rok.

	Jestvujúce zariadenie stanice chcú vymeniť za nové, s možnosťou pripojenia i ďalších odberateľov. 

	Vzhľadom k tomu, že uvedená stanice je už po dobe svojej životnosti a Mesto Žilina plánovalo rekonštrukciu tejto stanice zo svojho rozpočtu, je táto ponuka vzájomne výhodná, pričom sa ušetria aj prevádzkové náklady, keďže prevádzku výmenníkovej stanice bude zabezpečovať Žilinská teplárenská, a. s..
	
 	V zmysle Zásad hospodárenia s majetkom mesta Žilina čl. 4/ bod 3 predkladáme návrh na schválenie dlhodobého prenájmu Odovzdávacej stanice tepla (Výmenníkovej stanice tepla), nachádzajúcej sa v budove Mestského úradu v Žiline pre nájomcu Žilinská teplárenská a. s. 

 

 

 ZMLUVA O NÁJME  č. ...../........../...

Článok I
Zmluvné strany

Prenajímateľ:	                   	                           	
Obchodné meno:	  Mesto Žilina	
Sídlo:		                           Námestie Obetí komunizmu 1	
IČO:	                           00321796	
DIČ :	                           2021339474	
Bankové spojenie:                                  Tatra banka a. s., číslo účtu: 0330353001/5600	
V zastúpení:	                           Ivan Harman, primátor	

		
a

Nájomca:
Obchodné meno:	  Žilinská teplárenská, a.s. 	
Sídlo:		                           Košická 11, 011 87 Žilina	
IČO:	                           36 403 032	
IČ DPH:	                           SK 2020106748	
Bankové spojenie:                                  Tatra banka a. s., číslo účtu: 2625151940/1100	
V zastúpení:	                           Ing. Juraj Králik, predseda  predstavenstva;
                           Ing. Anton Poláček, člen predstavenstva,	
Zápis v Obchodnom  	registri Okresného súdu Žilina – oddiel Sa, vložka č. 10330/L	
 Zástupca pre prejednanie zmluvné:	 JUDr. Bernardína Klincová                                                               
 Zástupca pre prejednanie technické:       Ing. Vladimír Štefánik
					  Ing. Peter Barčík        				 

uzatvárajú v zmysle zákona č. 116/1990 Zb. o nájme nebytových priestorov v znení neskorších predpisov a podľa § 663 a nasl. Občianskeho zákonníka nasledovnú zmluvu:

 
Článok II
Predmet a účel nájmu

1.      	Predmetom nájmu medzi zmluvnými stranami sú nebytové priestory jestvujúcej výmenníkovej stanice, o výmere 57 m², nachádzajúcej sa v budove Mestského úradu v Žiline v dome súpisné číslo 3350, na Námestí obetí  komunizmu 1, postaveného na parcele č. 2120/001/0 v katastrálnom území Žilina, zapísanej  na LV 	č. 1100.
 	V uvedených nebytových priestoroch sa nachádza zariadenie odovzdávacej stanice tepla (OST), ktoré je súčasťou nebytového priestoru vymedzeného v prvej vete tohto článku.  Vzhľadom k tomu, že toto zariadenie vyžaduje  nákladnú rekonštrukciu, bude nahradené technológiou nájomcu.  
2.   	Predmet nájmu sa nájomcovi prenajíma na účely umiestnenia technológie odovzdávacej stanice tepla (OST) na dodávku tepla a TÚV, ktoré nájomca vybuduje na svoje náklady a ktoré budú jeho vlastníctvom.  
3.    	Nájomcovi je známy stav, v ktorom sa predmet nájmu nachádza a v tomto stave ho od prenajímateľa preberá.  

4.	Nájomca nie je oprávnený dať predmet nájmu do podnájmu bez predchádzajúceho písomného súhlasu prenajímateľa. Zmena účelu užívania predmetu nájmu je možná len po predchádzajúcom písomnom súhlase prenajímateľa.
 
Článok III
Platnosť a účinnosť zmluvy, doba plnenia zmluvy a opcia

1.	Zmluva  nadobúda platnosť dňom jej podpisu oboma zmluvnými stranami a účinnosť dňom 01.04.2008 a uzatvára sa  na dobu určitú do 31.03.2023.
2.	Prenajímateľ, ako výlučný a oprávnený vlastník nebytových priestorov uvedených v článku II. v bode 1. tejto zmluvy,  sa zaväzuje, že pred uplynutím dohodnutej doby nájmu, na písomnú žiadosť, ktorú mu nájomca doručí v lehote 6 mesiacov pred uplynutím doby nájmu dohodnutej v tejto zmluve,  začne s prenajímateľom rokovania o uzavretí novej nájomnej zmluvy v podmienkach, ktoré budú obvyklé v čase uzatvorenia novej nájomnej zmluvy na obdobie ďalších 10 rokov. V prípade ukončenia nájmu zo strany prenajímateľa pred dohodnutou dobou nájmu sa prenajímateľ zaväzuje odkúpiť technológiu OST za jej zostatkovú hodnotu a dohodnúť zásobovaciu povinnosť z tejto OST s nájomcom. 
 
Článok IV
Nájomné

1.   Nájomné za nebytové priestory OST je stanovené dohodou vo výške 1,00 ,-- Sk/rok. 

Článok V
Platobné podmienky

1.	Úhrada nájomného podľa 1. odseku článku IV tejto zmluvy bude za príslušný kalendárny rok vykonávaná na základe faktúry vyhotovenej prenajímateľom po začatí prvého mesiaca príslušného kalendárneho roka. Faktúra bude splatná do 14 kalendárnych dní od jej doručenia.

Článok VI
Záväzky nájomcu

1.	Nájomca sa zaväzuje po rekonštrukcii uviesť technológiu OST do prevádzky schopného stavu s využitím dodávky tepla a chladu pre objekty MÚ Žilina a okolitej zástavby. Podmienky dodávky tepla a TÚV budú dohodnuté v Obchodnej zmluve na dodávku a odber tepla a TÚV.

Článok VIII
Záverečné ustanovenia

1.	Nájomca berie na vedomie, že vo veciach nájmu súvisiacich s plnením tejto zmluvy vrátane odstúpenia od nej, resp. vypovedania nájmu je za prenajímateľa oprávnený konať prenajímateľ. Operatívny styk s nájomcom zabezpečujú pracovníci prenajímateľa.

2.	Táto zmluva nadobúda platnosť dňom jej podpísania obidvomi zmluvnými stranami.
3.	V prípadoch, ktoré neriešia ustanovenia tejto zmluvy, v sporoch, pri vzniku a náhrade škody sa postupuje  v zmysle ustanovení zákona č. 116/1990 Zb. a Občianskeho zákonníka. 
4.	Táto zmluva je vyhotovená v štyroch exemplároch, z ktorých  každý má právnu silu originálu.  Prenajímateľ dostane  dva a nájomca dostane dva exempláre zmluvy. 

Zmluvné strany si text tejto dohody prečítali a na znak svojej slobodnej a vážnej vôle ju v dnešný deň svojimi podpismi potvrdzujú.

V Žiline dňa: .................... 

       Za Žilinskú teplárenskú, a.s. 		                  Za  Mesto Žilina 

 

.....................................................                            ...................................................
        Ing. Juraj Králik				             Ivan Harman
 predseda predstavenstva			                  primátor

                                                                                             
 
.....................................................                                                                          
        Ing. Anton Poláček                                                
     člen predstavenstva